cyanic-selkie/wikianc huggingface dataset:
आईसीआईसीआई प्रूडेंशियल
मध्यम डेट कैटेगरी में इसके प्रमुख प्लान हैं:
इसके लिक्विड फंड की ३० प्रतिशत परिसंपत्ति ऐसे इंस्ट्रुमेंट में लगाते हैं जिनमें तरलता ज्यादा होती है। आईसीआईसीआई प्रुडेंशियल इंफ्रास्ट्रक्चर और आईसीआईसीआई प्रुडेंशियल डायनेमिक इसके सबसे बेहतर ऑफर हैं। आईसीआईसीआई प्रुडेंशियल ऐसी कैटेगरी है जिसने पहले उम्मीद के अनुरूप प्रदर्शन नहीं किया था, लेकिन वर्तमान में अच्छा प्रदर्शन कर रही है। डिट्टो आईसीआईसीआई प्रुडेंशियल की सबसे बड़ी खोज थी जो कि जिसके प्रदर्शन ने इस वर्ष काफी प्रभावित किया।
तोशा मैदान
तोशा मैदान (Tosha Maidan) या तोसा मैदान (Tosa Maidan) भारत के जम्मू और कश्मीर राज्य के बडगाम ज़िले में स्थित एक नगर व पर्यटक स्थल है। इसका भूतपूर्व नाम तोशा मर्ग (Tosha Marg) था। यह कश्मीर घाटी और पुंछ घाटी के बीच स्थित है और इनमें आवागमन के मार्ग में स्थित है।
भौनाथपुर गाँव, सुलतानगंज (भागलपुर)
भौनाथपुर सुलतानगंज, भागलपुर, बिहार स्थित एक गाँव है।
इंडियाना दिवस
इंडियाना दिवस हर साल 11 दिसंबर को इंडियाना, संयुक्त राज्य अमेरिका में राज्य के 1816 में संघ में प्रवेश की स्मृति में मनाया जाता है। यह पहली बार 1925 में इंडियाना महासभा द्वारा स्थापित किया गया था।
प्रवासी भारतीय दिवस
प्रवासी भारतीय दिवस भारत सरकार द्वारा हर दूसरे वर्ष 9 जनवरी को मनाया जाता है। इसी दिन महात्मा गांधी दक्षिण अफ्रीका से स्वदेश वापस आये थे। इस दिवस को मनाने की शुरुवात सन २००३ से हुई थी। प्रवासी भारतीय दिवस मनाने की संकल्पना स्वर्गीय लक्ष्मीमल सिंघवी के दिमाग की उपज थी।
पहला प्रवासी भारतीय दिवस ८-९ जनवरी २००३ को नयी दिल्ली में आयोजित हुआ"
साल २०१९ में यह सम्मलेन वाराणसी में आयोजित किया गया था इस सम्मेलन में कई बड़े-बड़े उद्योगपति और कई राज्यों के मुख्यमंत्री भी बुलाए जाते हैं। इस अवसर पर प्रायः तीन दिवसीय कार्यक्रम आयोजित किया जाता है। इसमें अपने क्षेत्र में विशेष उपलब्धि प्राप्त करने वाले भारतवंशियों का सम्मान किया जाता है तथा उन्हे प्रवासी भारतीय सम्मान प्रदान किया जाता है। यह आयोजन भारतवंशियों से सम्बन्धित विषयों और उनकी समस्यायों के चर्चा का मंच भी है।
स्वराज (टीवी धारावाहिक)
स्वराज एक भारतीय ऐतिहासिक टीवी धारावाहिक है जो १४ अगस्त २०२२ से  हर रविवार डीडी नेशनल पर प्रसारित होता है।  इस धारावाहिक से दूरदर्शन ने ५५० से भी अधिक स्वतंत्रता संग्राम सेनानियों के साहस की गाथाओं को एक बार फ‍िर से जीवंत करने का प्रयास किया है। यह भारत सरकार की एक परियोजना  और कॉन्टिलो पिक्चर्स द्वारा निर्माण  की गई है।  धारावाहिक में मनोज जोशी कथाकार के रूप में मुख्य भूमिका निभा रहे है।
विवरण
1498 में वास्को-डी-गामा के भारत आने से शुरू होकर ये सीरियल इस धरती के वीर-वीरांगनाओं की समृद्ध गाथा प्रस्तुत करेगा।
एल्युमिनियम
अलुमिनियम एक रासायनिक तत्व है जो धातुरूप में पाया जाता है। यह भूपर्पटी में सबसे अधिक मात्रा में पाई जाने वाली धातु है। एलुमिनियम का एक प्रमुख अयस्क है - बॉक्साईट। यह मुख्य रूप से अलुमिनियम ऑक्साईड, आयरन आक्साईड तथा कुछ अन्य अशुद्धियों से मिलकर बना होता है। बेयर प्रक्रम द्वारा इन अशुद्धियों को दूर कर दिया जाता है जिससे सिर्फ़ अलुमिना (Al2O3) बच जाता है। एलुमिना से विद्युत अपघटन द्वारा शुद्ध एलुमिनियम प्राप्त होता है।
इतिहास
ऐल्यूमिनियम श्वेत रंग की एक धातु है। लैटिन भाषा के शब्द ऐल्यूमेन और अंग्रेजी के शब्द ऐलम का अर्थ फिटकरी है। इस फिटकरी में से जो धातु पृथक की जा सकी, उसका नाम ऐल्यूमिनियम पड़ा। फिटकिरी से तो हमारा परिचय बहुत पुराना है। कांक्षी, तुवरी और सौराष्ट्रज इसके पुराने नाम है। फिटकरी वस्तुत: पोटैसियम सल्फ़ेट और ऐल्यूमिनियम सल्फ़ेट इन दोनों का द्विगुण यौगिक है।
सन् 1754 में मारग्राफ़ (Marggraf) ने यह प्रदर्शित किया कि जिस मिट्टी को ऐल्यूमिना कहा जाता है, वह चूने से भिन्न है। सर हंफ्री डेवी ने सन् 1807 ही में ऐल्यूमिया मिट्टी से धातु पृथक करने का प्रयत्न किया, परंतु सफलता न मिली। सन् 1825 में अर्स्टेड (Oersted) ने ऐल्युमिनियम क्लोराइड को पोटैसियम संरस के साथ गरम किया और फिर आसवन करके पारे को उड़ा दिया। ऐसा करने पर जो चूर्ण सा बच रहा उसमें धातु की चमक (धात्वाभा) थी। यही धातु ऐल्युमिनियम कहलाई। सन् 1845 में फ़्रेडरिक वोहलर (Frederik Wohler) ने इस धातु के तैयार करने में पोटैसियम धातु का प्रयोग अपचायक के रूप में किया। उसे इस धातु के कुछ छोटे-छोटे कण मिले, जिनकी परीक्षा करके उसने बताया कि यह नई धातु बहुत हल्की है (आपेक्षिक घनत्व 2.5-2.7) और इसके तार खींचे जा सकते हैं। तदनंतर सोडियम और सोडियम ऐल्यूमिनियम क्लोराइड का प्रयोग करके सन् 1854 में डेविल (Deville) ने इस धातु की अच्छी मात्रा तैयार की। उस समय नई धातु होने के कारण ऐल्यूमिनियम की गिनती बहुमूल्य धातुओं में की जाती थी और इसका उपयोग आभरणों और अलंकारों में होता था। सन् 1886 में ओहायो (अमरीका) नगर में चाल्र्स मार्टिन हॉल ने गले हुए क्रायोलाइट में ऐल्यूमिना घोला और उसमें से विद्युद्विश्लेषण विधि द्वारा ऐल्यूमिनियम धातु पृथक की। यूरोप में भी लगभग इसी वर्ष हेरो (Heroult) ने स्वतंत्र रूप से इसी प्रकार यह धातु तैयार की। यही हॉल-हेरो-विधि आजकल इस धातु के उत्पादन में व्यवहृत हो रही है। हलकी और सस्ती होने के कारण ऐल्यूमिनियम और उससे बनी मिश्र धातुओं का प्रचलन तब से बराबर बढ़ता चला जा रहा है।
ऐल्यूमिनियम का निष्कर्षण
ऐल्यूमिनियम धातु तैयार करने के लिए दो खनिजों का विशेष उपयोग होता है। एक तो बौक्सॉइट (Al2 O3. 2H2O) और दूसरा क्रायोलाइट (3NaF. Al F3)। बौक्साइट के विस्तृत निक्षेप भारत में राँची, पलामू, जबलपुर, बालाघाट, सेलम, बेलगाम, कोल्हापुर, थाना आदि जिलों में पाए गए हैं। इस देश में इस खनिज की अनुमित मात्रा 2.8 करोड़ टन है।
ऐल्यूमिनियम धातु तैयार करने के निर्मित्त पहला प्रयत्न यह किया जाता है कि बौक्साइट से शुद्ध ऐल्यूमिना मिले। बौक्साइट के शोधन की एक विधि, बायर (Baeyer) विधि के नाम पर प्रचलित है। इसमें बौक्साइट को गरम कास्टिक सोडा के विलयन के साथ आभिकृत करके सोडियम ऐल्यूमिनेट बना लेते हैं। इस ऐल्यूमिनेट के विलयन को छान लेते हैं और इसमें से फिर ऐल्यूमिना का अवक्षेपण कर लिया जाता है। (अवक्षेपण के निर्मित विलयन में ऐल्यूमिना ट्राइहाइड्रेट के बीजों का वपन कर दिया जाता है, जिससे सब ऐल्यूमिना अवक्षेपित हो जाता है)।
एलुमिनियम के गुण
व्यवहार में काम आनेवाली धातु में 99% 99.3% ऐल्यूमिनियम होता है। शुद्ध धातु का रंग श्वेत होता है, पर बाजार में बिकनेवाले ऐल्यूमिनियम में कुछ लोह और सिलिकन मिला होने के कारण हलकी सी नीली आभा होती है।
भौतिक गुण
परमाणुभार : 26.97
आपेक्षिक उष्मा (20रू सें. पर) : 0.214
आपेक्षिक उष्मा चालकता (कलरी प्रति सें.मी. घन, प्रति डिग्री सें., प्रति सैकंड, 18डिग्री सें. पर) : 0.504
गलनांक (99.97% शुद्धता) : 659.8रू
गलन की गुप्त उष्मा : 95.3
आपेक्षिक घनत्व : 2.703
गलनांक पर द्रव का घनत्व : 2.382
विद्युत् प्रतिरोध, 20 डिग्री सें. पर : 2.845 (माइक्रोम प्रति सें.मी.घन)
विद्युत् रासायनिक तुल्यांक : 0.00009316 ग्राम प्रति कूलंब
विद्युदग्र विभव (विलयन में 25 डिग्री पर) 1.69 वोल्ट
रासायनिक गुण
यादव ब्रांड ऐल्यूमिनियम पर साधारण ताप पर ऑक्सिजन का कुछ भी प्रभाव नहीं पड़ता, परंतु यदि धातु के चूर्ण को 400 डिग्री ताप पर ऑक्सिजन के संपर्क में लाया जाए, तो पर्याप्त अपचयन होता है। अति शुद्ध धातु पर पानी का भी प्रभाव नहीं पड़ता, पर ताँबा, पीतल अथवा अन्य धातुओं की समुपस्थिति में पानी का प्रभाव भी पर्याप्त होता है। कार्बन अथवा कार्बन के ऑक्साइड ऊँचे ताप पर धातु को कार्बाइड (Al4 C3) में परिणत कर देते हैं। पारा और नमी की विद्यमानता में धातु हाइड्राक्साइड बन जाती है। यदि ऐल्यूमिनियम चूर्ण और सोडियम पराक्साइड के मिश्रण पर पानी की कुछ ही बूँदें पड़ें, तो जोर का विस्फोट होगा। ऐल्यूमिनियम चूर्ण और पोटैसियम परमैंगनेट का मिश्रण जलते समय प्रचंड दीप्ति देता है। धातु का चूर्ण गरम करने पर हैलोजन और नाइट्रोजन के साथ भी जलने लगता है और ऐल्यूमिनियम हैलाइड और नाइट्राइड बनते हैं। शुष्क ईथर में बने ब्रोमीन और आयोडीन के विलयन के साथ भी यह धातु उग्रता से अभिक्रिया करके ब्रोमाइड और आयोडाइड बनाती है। गंधक, सेलीनियम और टेल्यूरियम गरम किए जाने पर ही इस धातु के साथ संयुक्त होते हैं। हाइड्रोक्लोरिक अम्ल गरम होने पर धातु के साथ अभिक्रिया करके क्लोराइड बनाता है। यह क्रिया धातु की शुद्धता और अम्ल की सांद्रता पर निर्भर है। तनु सल्फ़्यूरिक अम्ल का धातु पर धीरे-धीरे ही प्रभाव पड़ता है, पर अम्ल की सांद्रता बढ़ाने पर यह प्रभाव पहले तो बढ़ता है, पर फिर कम होने लगता है। 98% सल्फ़्यूरिक अम्ल का धातु पर बहुत ही कम प्रभाव पड़ता है। नाइट्रिक अम्ल का प्रभाव इस धातु पर इतना कम होता है कि सांद्र नाइट्रिक अम्ल ऐल्यूमिनियम के बने पात्रों में बंद करके दूर-दूर तक भेजा जा सकता है। अमोनिया का विलयन कम ताप पर तो धातु पर प्रभाव नहीं डालता, परंतु गरम करने पर अभिक्रिया तीव्रता से होती है। कास्टिक सोडा, कास्टिक पोटाश और बेराइटा का ऐल्यूमिनियम धातु पर प्रभाव तीव्रता से होता है, परंतु कैल्सियम हाइड्राक्साइड का अधिक नहीं होता।
ऐल्यूमिनियम ऑक्सिजन के प्रति अधिक क्रियाशील है। इस गुण के कारण अनेक आक्साइडों के अपचयन में इस धातु का प्रयोग किया जाता है। गोल्डश्मिट की थर्माइट या तापन विधि में ऐल्यूमिनियम चूर्ण का प्रयोग करके लौह, मैंगनीज़, क्रोमियम, मालिबडीनम, टंग्सटन आदि धातुएँ अपने आक्साइडों में से पृथक की जाती हैं।
ऐल्यूमिनियम को संक्षारण से बचाना
बेंगफ (Bengough) और सटन ने 1926 ई. में एक विधि निकाली जिसके द्वारा ऐल्यूमिनियम धातु पर उसके आक्साइड का एक पटल इस दृढ़ता से बन जाता है कि उसके नीचे की धातु संक्षारण से बची रहे। यह कार्य विद्युद्धारा की सहायता से किया जाता है। ऐल्यूमिनियम पात्र को धनाग्र बनाकर 3 प्रतिशत क्रोमिक अम्ल के विलयन में (जो यथासंभव सल्फ़्यूरिक अम्ल से मुक्त हो) रखते हैं। वोल्टता धीरे-धीरे 40 वोल्ट तक 15 मिनट के भीतर बढ़ा दी जाती है। 35 मिनट तक इसी वोल्टता पर क्रिया होने देते हैं, फिर वोल्टता 5 मिनट के भीतर 50 वोल्ट कर देते हैं और 5 मिनट तक इसे स्थिर रखते हैं। ऐसा करने पर पात्र पर आक्साइड का एक सूक्ष्म पटल जम जाता है। पात्र पर रंग या वार्निश भी चढ़ाई जा सकती है और यथेष्ट अनेक रंग भी दिए जा सकते हैं। इस विधि को एनोडाइज़िंग या धनाग्रीकरण कहते हैं और इस विधि द्वारा बनाए गए सुंदर रंगों से अलंकृत ऐल्यूमिनियम पात्र बाजार में बहुत बिकने को आते हैं।
ऐल्यूमिनियम मिश्रधातुएँ
ऐल्यूमिनियम लगभग सभी धातुओं के साथ संयुक्त होकर मिश्र धातुएँ बनाता है, जिनमें से तॉबा, लोहा, जस्ता, मैंगनीज़, मैगनीशियम, निकेल, क्रोमियम, सीसा, बिसमथ और वैनेडियम मुख्य हैं। ये मिश्रधातुएँ दो प्रकार के काम की हैं – पिटवाँ और ढलवाँ। पिटवाँ मिश्रधातुओं से प्लेट, छड़ें आदि तैयार की जाती हैं। इनकी भी दो जातियाँ हैं, एक तो वे जो बिना गरम किए ही पीटकर यथेच्छ अवस्था में लाई जा सकती हैं, दूसरी वे जिन्हें गरम करना पड़ता है। पिटवाँ और ढलवाँ मिश्रधातुओं के दो नमूने यहाँ दिए जाते हैं-
ऐल्यूमिनियम के यौगिक
ऐल्यूमिनियम ऑक्साइड (Al2 O3) प्रकृति में भी पाया जाता है तथा फिटकरी और अमोनिया क्षार की अभिक्रिया से तैयार भी किया जा सकता है। इसमें जल की मात्रा संयुक्त रहती है। जलरहित ऐल्यूमिनियम क्लोराइड (AlCl3) का उपयोग कार्बनिक रसायन की फ़्रीडेन-क्राफ़्ट अभिक्रिया में अनेक संश्लेषणों में किया जाता है। ऐल्यूमिनियम सलफ़ेट के साथ अनेक फिटकरियाँ बनती हैं। धातु को नाइट्रोजन या अमोनिया के साथ 800 डिग्री से. ताप पर गरम करके ऐल्यूमिनियम नाइट्राइड, (AlN), तैयार किया जा सकता है। सरपेक (Serpek) विधि में ऐल्यूमिना और कार्बन को नाइट्रोजन के प्रवाह में गरम करके यह नाइट्राइड तैयार करते थे। इस प्रकार वायु के नाइट्रोजन का स्थिरीकरण संभव था। बौक्साइट और कार्बन को बिजली की भट्टियों में गलाकर ऐल्यूमिनियम कार्बाइड (Al4 C3) तैयार करते हैं, जो संक्षारण से बचाने में बहुत काम आता है और ऊँचा ताप सहन कर सकता है।
ऐल्युमिनियम त्रिसंयोजी तत्व है अत: इसके यौगिकों में +3 की संयोजकता, Al(III), प्रदर्शित होती है। इसके प्रमुख यौगिक आक्साइड, क्लोराइड, नाइट्रेट, सल्फेट तथा हाइड्राक्साइड हैं।
ऐल्युमिनियम आक्साइड (Al2O3)- इसे ऐल्युमिना भी कहते हैं। यह ऐल्युमिनियम का श्वेत या रंगहीन आक्साइड है जो दो रूपों में पाया जाता है-स्थायी रूप अथवा अ-रूप जिसके क्रिस्टल षटभुजी होते हैं तथा गामा ऐल्युमिना (य्) जो गर्म करने पर अ-रूप में बदल जाता है। इनके अतिरिक्त भ्.8 आदि रूप भी ज्ञात हैं जिनमें क्षारीय धातु आयन रहते हैं।
ऐल्युमिना प्रकृति में बाक्साइट तथा कोरंडम के रूप में पाया जाता है। इसे ऐल्युमिनियम हाइड्राक्साइड, नाइट्रेट अथवा अमोनियम फिटकरी को गर्म करके प्राप्त किया जा सकता है।
4 Al (NO3)2 --> Al2O3+ 8NO2+3O2
(NH4)2 SO4.Al2(SO4)3 --> Al2O3+4SO3+2NH3-H2O
ऐल्युमिनियम आक्साइड उभयधर्मी है अत: अम्लो तथा क्षारों में समान रूप से विलयित होकर लवण उत्पन्न करता है। क्षारों के साथ ऐल्युमिनेट बनता है।
Al2O3+6HCl --> 2AlCl3-3H2O
Al2O3+2NaOH-2NaAlO2+H2O
हाइड्रोजन अथवा कार्बन के साथ गर्म करने पर Al2O3 अपचित नहीं होता.
ऐल्युमिनियम ऐसीटेट अथवा ऐथेनोएट- यह श्वेत ठोस है जो ठंडे जलमें बहुत कम विलेय है और गर्म जल में विघटित हो जाता है। जल की अनुपस्थित में शुद्ध लवण बन सकता है। अन्यथा क्षारीय लवण ही बनता है। इसका उपयोग रंगबन्धक के रूपमें तथा टैंनिग में किया जाता है। पहले संक्रमणरोधी तथा औषधि के रूप में प्रयुक्त होता था।
2Al +3HCl2 -2AlHCl3
किन्तु बहुत मात्रा में उत्पादक के लिए गरम किये गये ऐल्युमिना तथा कार्बन मिश्रण के ऊपर क्लोरीन प्रवाहित करते हैं-
जलयोजित क्लोराइड प्राप्त करने के लिए ऐल्युमिनियम धातु या ऐल्युमिना को हाइड्रोक्लोरिक अम्ल में विलयित करके विलयन को सुखाकर किया जाता है-
यदि जलयोजित क्लोराइड को गर्म करके निर्जल लवण बनाना चाहें तो यह सम्भव नहीं है क्योंकि तब ऐल्युमिना बनता है-
2 AlHCl3. 6H2O --> Al2O H2O + 6HHCl
ऐल्युमिनियम ट्राइमेथिल (Al3H2O3) यह रंगहीन द्रव्य है जो वायु में जल उठता है और जल के साथ अभिक्रिया करके मेथेन तथा Al(OH)3 बनाता है। इसे AlHCl3 के साथ ग्रिग्न्याँ अभिकर्मक की क्रिया द्वारा तैयार करते हैं। इसका उपयोग उच्च घनत्व वाले पालीथीन बनाने में होता है।
ऐल्युमिनियम नाइट्रेट Al(NO)3 यह श्वेत ठोस है। इस तुरन्त अवक्षेपित Al(OH)3 में से HNO3 की क्रिया कराकर या फिर Al2(SO4)3 एवं (NO3)2 विलयनों को मिलाकर PbSO4 अवक्षेप को छानकर प्राप्त कर सकते हैं। इसका उपयोग रँगाई तथा गैस गैटल बनाने में होता है।
ऐल्युमिनियम पोटैसियम सल्फेट Al2(SO4)3.K2SO4. 24 H2O- यह पोटाश ऐलम या ऐलग (फिटकरी) के नाम से प्रसिद्ध है। यह श्वेत क्रिस्टलीय यौगिक है जिसे गर्म करने पर पहले 18 H2O निकल जाता है और अधिक गर्म करने पर (200) निर्जल बन जाता है। यह गर्म जल में विलेय है किन्तु एथेनाल तथा ऐसीटोन में अविलेय है। इसे तैयार करने के लिए पोटैसियम सल्फेट तथा ऐल्युमिनियम सल्फेट की समआणविक मात्राएँ विलयन रूप में मिलाई जाती है। इसका उपयोग रंगबन्धक, चमड़ा कमाने तथा अग्निशामक में होता है।
ऐल्युमिनियम फ्लोराइड AlF- यह रंगहीन यौगिक है जिसे Al (OH)2 के ऊपर HF की क्रिया कराकर बनाते हैं। इस पर अम्लों या क्षारों की कोई क्रिया नहीं होती.
ऐल्युमिनियम सल्फेट- यह निर्जल तथा जलयोजित रूपों में प्राप्त होता है। Al2(SO4)3 निर्जल रूप है जो श्वेत क्रिस्टलीय यौगिक है। जलयोजित यौगिक Al2(SO4) 18 H2O है जो 86.5 पर अपना जल खो देता है। जलयोजित तथा निर्जल दोनों ही रूप में जल विलेय हैं। जब Al(OH)3 के साथ H2SO4 की क्रिया कराई जाती है या चीनी मिट्टी (केओलिन) या बाक्साइट पर H2SO4 की क्रिया कराते हैं जो जलयोजित सल्फेट बनता है। इसका जलीय विलयन अम्लीय होता है-
Al2 (SO4)3 + 6H2O --> 2Al(OH)3 + 3H2SO4 यह क्षारीय धातु सल्फेटों के साथ फिटकरी बनाता है। गर्म करने पर इसका अपघटन हो जाता है-
Al2(SO4)3 --> Al2O3 +3SO
इसका उपयोग पानी के शोधन, विशेषतया मल-जल के परिष्कार, कपड़ो की रँगाई, चमड़े की रँगाई तथा कागज उद्योग में होता है। इससे अग्निसह पदार्थ बनाये जाते है।
ऐल्युमिनियम हाइड्राक्साइड Al(OH)3- यह उभयधर्मी हाइड्राक्साइड है जो अम्लों तथा क्षारों में समान रूप सें विलयित हो जाता है। यह श्वेत जिलेटिनी ठोस है जिसे ऐल्युमिनियम लवणों के विलयन में अमो_निया डालकर तैयार किया जा सकता है। यह गर्म किये जाने पर ऐल्युमिना में परिणत हो जाता है।
2Al(OH)3 --> Al2O3 + 3H2O
इसमें उपसहसंयोजित जल अणु होते हैं अत: जलयोजित Al(OH)3 कहलाता है। इसका उपयोग जल परिष्करण, रंगबंधक तथा जलसह वस्त्र बनाने में होता है। उत्प्रेरक तथा क्रोमैटोग्राफी में भी प्रयुक्त.
क्विज़
क्विज़ एक प्रकार का खेल अथवा दिमागी कसरत है जिसमें खिलाड़ी (अकेले या टीम में) सवालों के सही उत्तर देने का प्रयास करते हैं। क्विज़ एक प्रकार के संक्षिप्त मूल्यांकन को भी कहते हैं जिसका प्रयोग शिक्षा या इसी प्रकार के अन्य क्षेत्रों में ज्ञान, योग्यता और/या कौशल में वृद्धि को मापने के लिए किया जाता है।
आमतौर पर प्रश्नोत्तारियों में उत्तरों के लिए अंक दिए जाते हैं और कई प्रश्नोत्तरियों का उद्देश्य प्रतिभागियों के एक समूह में से सबसे ज्यादा अंक पाने वाले विजेता का चुनाव करना होता है।
शब्द का उद्गम
इस शब्द का प्रयोग पहली बार 1784 के बाद से किया गया और इसका अर्थ है एक अजीब व्यक्ति. यह अर्थ आज भी "क्विजिकल" शब्द के रूप में जीवित है। इसका प्रयोग 'क्विजिंग ग्लास' नामक शब्द में भी किया जाता था, जिसका तात्पर्य ब्रिटिश रीजेंसी के लोगों के एक आम प्रकार के बहुतही आकर्षक उपवस्त्र से है। इसका अर्थ बाद में मजाक बनाना या हँसी उड़ाना, ऐसा हो गया। इसका वर्तमान अर्थ, परीक्षण करना या परखना कैसे पड़ा, इसके बारे में कुछ ज्ञात नहीं है, लेकिन यह अर्थ पहली बार 1867 में संयुक्त राज्य अमेरिका में सामने आया।
ऑक्सफोर्ड अंग्रेजी शब्दकोश-2 (ओईसीडी2) के 1847 के एक संदर्भ से यह शब्द प्रकट होता है: "वह वापस आकर हमसे प्रश्नोत्तर करती है", जो इसकी उत्पत्ति का एक संकेत हो सकता है। परीक्षण के रूप में क्विज़, लैटिन शब्द 'कुई एस' का दूषण हो सकता है, जिसका अर्थ है "तुम कौन हो?" अमेरिकी विरासत के अनुसार यह शब्द अंग्रेजी भाषा की क्रिया क्वीसेट से भी हो सकता है, जिसका अर्थ है सवाल करना। पूरी संभावना है कि इसका मूल संभवतः सवाल और जिज्ञासु के मूल से ही जुड़ा हुआ है।
"क्विज़" शब्द के बारे में एक और आम मिथक है, जिसके अनुसार 1791 में डबलिन थिएटर के मालिक जेम्स डाली ने एक शर्त लगायी की चौबीस घंटे के भीतर वे भाषा में एक नया शब्द दे सकते हैं। उसके बाद उन्होंने सड़क के बच्चों के एक समूह को एकत्र किया और उन्हें पूरे डबलिन शहर की दीवारों पर एक निरर्थक शब्द "क्विज़" को लिखने का काम दे दिया। एक ही दिन में वह शब्द काफी प्रचलित हो गया और उसे एक अर्थ भी मिल गया (चूँकि किसी को भी उसका अर्थ नहीं मालूम था, सभी ने सोचा कि यह किसी प्रकार का परीक्षण है) और इसके परिणामस्वरूप डाली की कुछ कमाई भी हो गयी। हालांकि, इस कहानी के समर्थन में कोई सबूत नहीं है और 1791 में इस कथित शर्त से पहले से ही यह शब्द प्रयोग में था।
प्रतियोगिताओं के रूप में
क्विज़ को अनेक विषयों (सामान्य ज्ञान, 'पॉट लक') या किसी विषय-विशेष पर आयोजित किया जा सकता है। क्विज़ का स्वरूप भी व्यापक रूप से भिन्न हो सकता है। कुछ लोकप्रिय क्विज़ इस प्रकार हैं:
इन्हें भी देखें:
शिक्षा के क्षेत्र में:
क्विज़ का इस्तेमाल आमतौर पर छात्रों के मूल्यांकन के लिए किया जाता है, लेकिन अक्सर इस में थोड़े एवं कम कठिनाई वाले सवाल होते हैं और एक परीक्षा की तुलना में इसे पूरा करने के लिए कम समय की आवश्यकता होती है। इस प्रकार इसका उपयोग आमतौर पर संयुक्त राज्य अमेरिका, कनाडा और भारत के कुछ कॉलेजों में किया जाता है।
अन्य क्विज़
इसके अतिरिक्त, व्यक्तित्व क्विज़ में प्रतिभागी से संबंधित अनेक बहु-विकल्प वाले प्रश्न हो सकते हैं, जिनका कोई सही या गलत जवाब नहीं होता है। इन सवालों के जवाब को एक कुंजी से मिलाया जाता है और परिणाम द्वारा प्रतिभागी के गुणों के विषय में कुछ जानने की कोशिश की जाती है। इस प्रकार की "क्विज़" को कॉस्मोपॉलिटन जैसे महिलाओं की पत्रिकाओं द्वारा लोकप्रियता हासिल हुई थी। आज ये इंटरनेट पर आम हैं, जहाँ परिणाम पृष्ठ पर आमतौर पर एक कोड होता है जिसे परिणाम को दर्शाने के लिए किसी ब्लॉग प्रविष्टि के साथ जोड़ा जा सकता है। यह प्रविष्टियां लाइवजर्नल पर आम हैं।
कई तरह की ऑनलाइन क्विज़ भी हैं, कई वेबमास्टर अपनी वेबसाइट और फोरम पर प्रश्नोत्तरियों को डालते हैं, पीएचपीबीबी2 में एक एमओडी (मोडिफिकेशन) है जिसकी सहायता से उपयोगकर्ता प्रश्नोत्तरियों को प्रस्तुत कर सकते हैं और यह एक बेहतरीन क्विज़ एमओडी है।
ऑनलाइन क्विज़ में से अधिकांश को हल्के (मजाक के तौर पर) में लिया जाना चाहिए। परिणाम अक्सर सही व्यक्तित्व या संबंध को प्रतिबिंबित नहीं करते हैं। मनोविज्ञानिक तौर पर भी उनकी कोई विशेष अहमियत नहीं है। हालांकि, क्विज़ के विषय पर वे आपका ज्ञानवर्धन कर सकते हैं और आपको अपनी भावनाओं, विश्वासों या गतिविधियों के विषय में और अधिक जानने का एक साधन भी बन सकते हैं।
रिक्टर पैमाना
रिक्टर पैमाना भूकंप की तरंगों की तीव्रता मापने का एक गणितीय पैमाना है। किसी भूकम्प के समय भूमि के कम्पन के अधिकतम आयाम और किसी यादृच्छ (आर्बिट्रेरी) छोटे आयाम के अनुपात के साधारण लघुगणक को 'रिक्टर पैमाना' कहते हैं। रिक्टर पैमाने का विकास १९३० के दशक में किया गया था। १९७० के बाद से भूकम्प की तीव्रता के मापन के लिये रिक्टर पैमाने के स्थान पर 'आघूर्ण परिमाण पैमाना' (Moment Magnitude Scale, MMS) का उपयोग किया जाने लगा।
परिचय
अभी तक भूकंप की तीव्रता की अधिकतम सीमा तय नहीं की गई है। रिक्टर स्केल पर ७.० या उससे अधिक की तीव्रता वाले भूकंप को सामान्य से कहीं अधिक खतरनाक माना जाता है। इसी पैमाने पर २.० या इससे कम तीव्रता वाला भूकंप सूक्ष्म भूकंप कहलाता हैं, जो सामान्यतः महसूस नहीं होते। ४.५ की तीव्रता वाले भूकंप घरों और अन्य रचनाओं को क्षतिग्रस्त कर सकते हैं। रिक्टर पैमाने का विकास १९३५ में कैलिफोर्निया इंस्टीट्यूट ऑफ टेक्नोलॉजी के चार्ल्स रिक्टर ेऔर बेनो गुटेनबर्ग ने मिलकर किया था। अब तक का सबसे बड़ा भूकंप २२ मई १९६० को ग्रेट चिली में आया था। इसकी रिक्टर पैमाने पर तीव्रता ९.५ दर्ज की गई थी। २१ सितंबर, २००९ को हिमालय क्षेत्र में आए भूकंप की रिक्टर पैमाने पर तीव्रता ६.३ मापी गई। इस भूकंप का केंद्र गुवाहाटी से उत्तर दिशा में १२५ किलोमीटर दूर मोगार में जमीन के भीतर ७.२ किलोमीटर पर केंद्रित था। हैती में १२ जनवरी, २०१० को आए भूकंप की तीव्रता रिक्टर स्केल पर ७.८ मापी गई थी।
रिक्टर परिमाण
निम्न सारणी विभिन्न परिमाणों के भूकंपों का केन्द्र (एपिसेंटर) के निकट प्रभाव को दर्शाती है। इस सारणी की सूचना में तीव्रता और उससे प्रभावित भूमि पर प्रभाव केवल परिमाण पर ही नहीं, वरन केन्द्र से दूरी, केन्द्र के नीचे भूकंप-बिन्दु की गहरायी एवं भूगर्भीय स्थिति (कई भूगर्भीय क्षेत्र भूकम्पीय तरंग संकेतों को बढ़ा भी सकते हैं) पर भी निर्भर करते हैं।
(संयुक्त राज्य भूगर्भ सर्वेक्षण अभिलेखों पर आधारित)
महान भूकंप औसतन प्रतिवर्ष एक बार आते हैं। सर्वाधिक तीव्रता वाले दर्ज भूकंप २२ मई, १९६० में ग्रेट चिली में दर्ज तीव्रता (MW) ९.५ थी।
कालका मेल
कालका मेल, भारतीय रेल द्वारा संचालित एक रेलगाड़ी है जो भारत के पूर्वी राज्य पश्चिम बंगाल की राजधानी कोलकाता के निकट स्थित हावड़ा को एक अन्य राज्य हरियाणा के पंचकुला में स्थित कालका, रेलवे स्टेशन से जोड़ती है, जो एक समय भारत की ग्रीष्मकालीन राजधानी शिमला, जाने वाली रेलवे लाइन का प्रारंभिक स्टेशन भी है। भारतीय रेल मंत्रालय ने 23 जनवरी 2021 को कालका मेल ट्रेन का नाम बदलकर नेताजी एक्सप्रेस कर दिया है।
इतिहास
कालका मेल (1 अप / 2 डाउन) सन 1866 में कलकत्ता और दिल्ली के बीच चलनी शुरु हुई और 1891 में इसे दिल्ली से लेकर कालका तक बढ़ाया गया। यह रेलगाड़ी मुख्य रूप से ब्रिटिश सिविल सेवकों को राजधानी कलकत्ता से ग्रीष्मकालीन राजधानी शिमला ले जाने के लिए चलाई गयी थी। ईस्ट इंडियन रेलवे ने एक जनवरी 1866 को हरी झंडी दिखाकर हावड़ा-कालका मेल को वन अप व टू डाउन नाम से शुरू किया था। तब हावड़ा-कालका मेल को कोलकाता से दिल्ली तक चलाया गया था। तब इस ट्रेन में अंग्रेजी हुकूमत के उच्च अधिकारी सफर करते थे। अन्य यात्रियों के लिए इस ट्रेन में यात्रा संभव नहीं थी। शिमला में गर्मी की छुट्टियां बिताने के लिए अंग्रेजों ने 1891 में रेलवे लाइन का विस्तार कर इसे कालका तक बढ़ाया। तब से यह ट्रेन गौरवमयी सेवा दे रही है। शुक्रवार 01 जनवरी 2016 को हावड़ा में कालका मेल के गौरवमयी 150 वर्ष पूरे होने जश्न मनाया गया। केक काटकर हावड़ा से ट्रेन को चलाया गया।
इसका संचालन ईस्ट इंडियन रेलवे कंपनी, द्वारा किया जाता था और इसका मूल नाम "ईस्ट इंडिया रेलवे मेल" था। इस रेलगाड़ी की संख्या अब हावड़ा से 12311 है और हावड़ा की ओर 12312 है। दरअसल, पूर्वी भारत में सबसे पहली ट्रेन 15 अगस्त १८५४ को चलाई गई। यह हावड़ा से पश्चिम बंगाल के ही हुगली तक की दूरी तय करती थी। इसके बाद रेलवे नेटवर्क को पूरब से पश्चिम की तरफ फैलाव देने की प्रक्रिया शुरू हुई। 1856 आते आते हावड़ा से दिल्ली के बीच रेलवे लाइन बिछ गई। उन दिनों ब्रिटिश शासन काल में अंग्रेज़ी हुकूमत की कलकत्ता स्थित राजधानी को गर्मी के दिनों में शिमला पहुचने और गर्मी ख़त्म होने पर वायसराय के साथ साथ पूरी राजधानी कलकत्ता वापस लाने के लिए यही ट्रेन एकमात्र साधन थी। वायसराय अपने वहां से सीधे ट्रेन के कोच तक पहुच सकें, इसके लिए होवर और कालका, दोनों ही स्टेशन पर इंटरनल कैरेज की व्यवस्था की गई थी। कालका में तो नहीं, पर हावड़ा में प्लेटफोर्म 8 और 9 के बीच आज भी यह सुविधा मौजूद है, अब इसका उपयोग आमलोग करते हैं। रेलवे के मुताबिक, कालका मेल का नाम नेताजी सुभाष चन्द्र बोस के साथ भी जुड़ा है। धनबाद और गया के बीच स्थित गोमो स्टेशन पर नेताजी इसी ट्रेन में 18 जनवरी,1941 को सवार होकर अंगरेजी हुकूमत की आँखों में धूल झोंककर गायब हो गए थे।
दुर्घटना
10 जुलाई 2011 को उत्तर प्रदेश में कानपुर के निकट फतेहपुर के मलवां स्टेशन के पास दोपहर के समय इस रेलगाड़ी के 13 डिब्बे पटरी से उतर गये। इस दुर्घटना में कम से कम अस्सी लोगों की मौत हो गई है। जबकि साढ़े तीन सौ लोग घायल हो गए। प्रधानमंत्री ने रेल मंत्रालय की ओर से मृतकों के परिजनों के लिए पांच-पांच लाख रुपये के मुआवजे की घोषणा की।
वेलुपिल्लई प्रभाकरन
वेलुपिल्लई प्रभाकरन வேலுப்பிள்ளை பிரபாகரன்[4] नवंबर 26, 1954 - मई 19, 2009 [5] [7] [9] [11] लिबरेशन टाइगर्स तमिल ईलम (लिट्टे या तमिल टाइगर्स), आतंकवादी संगठन जिसने श्री लंका के उत्तर और पूर्व प्रांत में एक स्वतंत्र तमिल राज्य बनाने का प्रयास किया, के संस्थापक थे। लगभग 25 साल के लिए, लिट्टे ने एक हिंसक पृथकतावादी अभियान चलने की कोशिश की जिसके के कारण वे 32 देशों द्वारा आतंकवादी संगठन कहलाए. [प्रभाकरन इंटरपोल द्वारा आतंकवाद, हत्या, अपराध और आतंकवाद के षड्यंत्र का आयोजन करने के लिए खोजे जा रहे थे। [ उसके खिलाफ श्रीलंका और भारत में गिरफ्तारी के वारंट भी थे।
18 मई 2009 को वे श्रीलंका सरकार द्वारा मृत घोषित किए गए, वे उस समय मारे गए जब देश के उत्तरी भाग में श्रीलंकाई सैनिक उन्हें पकड़ने की कोशिश कर रहे थे तो वे नज़र बचाकर भागने की कोशिश कर रहे थे। [] [17] [18] [ अगले दिन उनका शव श्रीलंकाई मीडिया पर दिखाया गया था [22] और एक सप्ताह बाद में तमिल टाइगर के प्रवक्ता सेल्वारासा पथ्मनाथान, ने पुष्टि की कि प्रभाकरन मई 17 को मारे गए। [24] [26] दो हफ्ते बाद डीएनए परीक्षण की पुष्टि हुई कि प्रभाकरन और उसके पुत्र एंथनी चार्ल्स की मौत हो गयी है।
प्रारंभिक जीवन
वेलुपिल्लई प्रभाकरन वेल्वेत्तिथूरै के उत्तरी तट पर 26 नवम्बर 1954 को, थिरुवेंकदम वेलुपिल्लई और वल्लिपुरम पार्वती के यहां पैदा हए थे। [] [] श्रीलंकाई सरकार द्वारा दिखाये गए तमिल लोगों के प्रति भेदभाव को देख, नाराज़ हो कर, वह छात्र संगठन टीआईपी में मानकीकरण बहस के दौरान शामिल हो गए। 32] 1972 में प्रभाकरन ने तमिल न्यू टाइगर्स (TNT) [ की स्थापना की, जो अनेक संगठनों के उत्तराधिकारी के रूप में सामने आया, जो देश में औपनिवेशिक राजनीतिक दिशा के खिलाफ जाने वालों का विरोध करता था, इनमें श्री लंकाई तमिलों को सिंहली लोगों से नीचा दिखाया जाता था। [34]
वर्ष 1975 में, तमिल आंदोलन में गंभीर रूप से शामिल होने के बाद वह एक तमिल आतंकवादी समूह द्वारा, एक ह्त्या में शरीक हुए, जाफना के मेयर, अल्फ्रेड दुरैअप्पा की उस समय गोली मार कर ह्त्या कर दी गई जब वे पोंनालाई में एक हिंदू मंदिर में प्रवेश करने वाले थे। यह हत्या वर्ष 1974 में हुए तमिल सम्मेलन के विरोध में था जब तमिल रादिकाल्स ने दुरैअप्पा को, [36] तत्कालीन सत्तारूढ़ श्रीलंका फ्रीडम पार्टी का समर्थक कहा था। उन्हें तमिल उग्रवादियों द्वारा जाफना प्रायद्वीप में तमिल राष्ट्रवादी भावनाओं को धोखा देता हुआ देखा गया, उन्हें लंका की बहुमत सरकार के साथ हाथ मिलाते देखा गया था।
लिट्टे के संस्थापक
5 मई 1976 को, TNT का लिबरेशन टाइगर्स तमिल ईलम (लिट्टे), के नाम से पुनः नामकरण किया गया। आमतौर पर इसे तमिल टाइगर्स के नाम से जाना जाता था।
उसके दर्शन या विचारधारा में धर्म एक प्रमुख कारक नहीं था, लेकिन लिट्टे को बौद्ध विरोधी कहा गया था। [42] प्रभाकरन खुद एक व्यपगत मेथोडिस्ट था। [43] लिट्टे एक ऐसा संगठन था जिसने किसी भी अपनी वैचारिक दस्तावेजों में किसी भी धर्म का प्रचार, धार्मिक ग्रंथों में से किसी भी सामग्री को तलब नहीं किया, वह केवल श्रीलंका के तमिल राष्ट्रवादी विचारों से संचालित था। वे इस एक दृष्टिकोण और प्रेरणा से एक स्वतंत्र तमिल ईलम की प्राप्ति पर जोर दे रहे थे।
किल्लीनोच्ची में प्रेस सम्मेलन
प्रभाकरन की पहली और एकमात्र प्रमुख संवाददाता सम्मेलन किल्लीनोच्ची में अप्रैल 10, 2002 को आयोजित की गई थी। [45] कहा जाता है कि 200 से भी अधिक स्थानीय पत्रकारों और विदेशी मीडिया ने इस में भाग लिया और उनको इस घटना से पहले 10 घंटे के सुरक्षा जांच से गुजरना पडा, [46] जिसमें एंटोन बालासिंघम को लिट्टे के अध्यक्ष और प्रधान मंत्री के रूप में " चित्रित किया गया था।
लिट्टे की प्रतिबद्धता के बारे में और शांति प्रक्रिया के बारे में अनेक सवाल किए गए जिसका प्रभाकरन और डॉ॰ एंटोन बालासिंघम ने संयुक्त रूप से उत्तर दिया.
एक संवाददाता के पूछे गए सवाल पर प्रभाकरन ने यह भी कहा कि उन्होंने लिट्टे को यह भी निर्देश दिया है कि यदि कभी उनको स्वतंत्र राज्य के लक्ष्य पर समझौता करते हुए उन्होंने देखा तो उन्हें तुंरत मार दिया जाए.
राजीव गांधी हत्याकांड में उनकी भागीदारी पर दोहराए गए सवाल के जवाब में बालासिंघम और प्रभाकरन दोनों ने शांत रूप से जवाब दिया. उन्होंने इसे एक "दुखद घटना" ("ठुन्बियल चम्बवं", तमिल में उद्धृत) उन्होंने प्रेस से कहा कि "10 साल पहले हुई इस घटना के बारे में वे ना पूछें."
साक्षात्कार के दौरान उन्होंने कहा कि तमिल ईलम की मांग को छोड़ देने का सही समय अभी नहीं आया है। उन्होंने आगे कहा कि "यहाँ तीन बुनियादी बातें हैं। तमिल मातृभूमि है, तमिल राष्ट्रीयता और आत्मनिर्णय के लिए तमिल अधिकार है। ये तमिल लोगों की बुनियादी मांगें हैं। एक बार ये मांगें स्वीकृत कर ली गयीं या एक राजनीतिक समाधान इन तीन बुनियादी बातों को पहचानकर आगे आ गयीं, तो यदि हमारे लोग संतुष्ट हुए तो हम ईलम की मांग छोड़ देंगें". उन्होंने आगे कहा कि तमिल ईलम न केवल लिट्टे की मांग थी पर तमिल जनता की भी मांग थी।
प्रभाकरन ने शांति प्रक्रिया के प्रति अपनी वचनबद्धता की पुष्टि देते हुए अनेक सवालों के जवाब देते हुए कहा कि "हम शांति प्रक्रिया के लिए प्रतिबद्ध हैं। इसलिए हम ने चार महीने लम्बे विराम को बनाए रखा", वे श्री लंका और भारत के लिट्टे निष्कासन पर प्रतिबद्ध थे, हम चाहते हैं कि भारत सरकार लिट्टे पर से प्रतिबन्ध हटायें. हम उचित समय पर इस मुद्दे को उठाएंगे. "
प्रभाकरन ने इस बात पर भी जोर दिया कि केवल प्रतिबद्धता ही नॉर्वे द्वारा की गयी शांति प्रक्रिया की मध्यस्थता के लिए एक आज्ञाकारी समाधान हो सकता है: "हम ने सरकार को बता दिया है, हम ने नोर्वे के निवासियों से भी कहा है कि केवल प्रतिबद्धता ही वर्तमान स्थिति के लिए संभव हो सकती है।
दर्शन और विचारधारा
""Few dispute he was one of the most effective guerrilla leaders in modern warfare - displaying the tactical prowess of Afghanistan's Ahmad Shah Masoud, the ruthlessness of Osama bin Laden and the conviction of Latin American revolutionary Che Guevara.""
- Straits Times
प्रभाकरन, ने कभी भी व्यवस्थित दर्शन को व्यक्त नहीं किया, लेकिन अपनी विचारधारा की घोषणा की कि वे 'क्रांतिकारी समाजवाद और एक समतावादी समाज की रचना' करेंगें. वे अपनी जवानी में तमिल राष्ट्रवादी आंदोलन में शामिल हुए और जल्दी ही लिट्टे के एक संस्थापक और एक मजबूत इच्छा शक्ति वाले उग्रवादी नेता के रूप में खुद को स्थापित किया। उनके दुर्लभ इंटरव्यू, उनकी वार्षिक तमिल ईलम नायक दिवस का भाषण और नीतियां और लिट्टे के कार्य-दर्शन और विचारधारा के संकेतक के रूप में लिया जा सकता है। जब हम प्रभाकरन के दर्शन और प्रभाकरन की विचारधारा पर विचार कर रहे हैं तो निम्नलिखित महत्वपूर्ण क्षेत्रों को देख सकते हैं।
लिट्टे का सैनिक शासन
प्रभाकरन ने स्पष्ट रूप से कहा कि एक सशस्त्र संघर्ष ही असममित युद्घ का समाधान है, जिसमें एक पक्ष श्रीलंका सरकार का है जो सशस्त्र और असममित निहत्थे हैं। उन्होंने यह तर्क भी दिया कि थिलीपन घटना के बाद उन्होंने सेना को ही चुना क्योंकि अहिंसक व्यवहार निष्प्रभावी और अप्रचलित होते हैं। थिलीपन, एक कर्नल रैंक के अधिकारी थे जिन्होनें आईपीकेएफ हत्याओं के खिलाफ 15 सितंबर 1987 से गाँधी जी का अनुकरण किया और आमरण अनशन करने बैठ गए और 26 सितंबर को हजारों तमिलों के सामने मर गए जो वहाँ उनके साथ अनशन करने के लिए आये थे। इससे प्रभाकरन ने यह संकल्प किया कि शांतिपूर्ण विरोध या तो नजरअंदाज कर दिए जाते हैं या कुचल दिए जाते हैं पर इनको कोई नहीं सुनता.
प्रभाकरन ने युक्ति से सेनानियों को भर्ती किया और आत्मघाती हमलावरों की इकाईयों की स्थापना करने लगे, उनके हमलावर किसी कैदी को नहीं लेते थे और वे जो अपने हमलों के लिए कुख्यात थे उन्होंने किसी भी दुश्मन को जीवित नहीं छोड़ा. [58] व्यक्तिगत रूप से, इंटरपोल का कहना है कि वे "बहुत ही सतर्क, वेश बदलने और अत्याधुनिक हथियारों और विस्फोटकों को संभालने की क्षमता रखते थे।"
कार्य व्यवहार का ढंग
श्रीलंका के सेना कमांडर जनरल सरथ फोंसेका ने आरोप लगाया कि वह 2009 में श्रीलंका के सैन्य विजय के बाद वे श्रीलंका से किसी विदेश में भाग गए। [61] मलेशिया के पुलिस बल को सतर्क किया गया और रिपोर्टों के अनुसार उन्हें यह बताया गया कि वह या तो वहाँ आया है या थाईलैंड भाग गए हैं।
मृत्यु
जब श्रीलंकाई सेना लिट्टे के क्षेत्र में प्रवेश कर रही थी तो, प्रभाकरन और उसके शीर्ष नेता मुल्लैथिवु भाग गए, जो विद्रोहियों का 'आखिरी गढ़' था। प्राप्त रिपोर्टों के अनुसार प्रभाकरन राकेट हमले में मारे गए, जब वे एक एम्बुलेंस में संघर्ष क्षेत्र से पलायन करने की कोशिश कर रहे थे, उनका शरीर बुरी तरह जल गया था। लेकिन उसके बाद के समर्थक विद्रोही ने तमिलनेट के द्वारा यह दावा किया कि वे जीवित थे, उनके शरीर को राष्ट्रीय टीवी पर दिखाया गया था। बाद में रिपोर्टों के अनुसार, उनका शरीर मुल्लैथिवु के पास वेल्लामुल्लिवैक्कल के आसपास के नानडिकाथल लैगून के उत्तर में पाया गया था। इसकी पहचान करुना अम्मान द्वारा की गयी थी, उसके पूर्व विश्वासपात्र, [65] दया मास्टर और उसके बेटे की आनुवंशिक सामग्री के डीएनए परीक्षण के द्वारा पुष्टि की गयी। [67] परिस्थितिजन्य सबूत में यह कहा गया कि उनकी मौत सिर पर भारी चोट लगने से या नजदीक से गोली लगने के कारण हो गयी थी। उन पर यह आरोप भी था कि वे मार डाले गए थे। [69] श्रीलंका की सेना ने दावा किया कि उनका शव एक झील में मिला था। श्रीलंका की सेना ने प्रभाकरन के शरीर को एक खाट पर पड़ा, सैनिकों और पत्रकारों से घिरे चित्रों और वीडियो को जारी किया। वह लाश प्रभाकरन की वर्दी में था और उसकी शकल प्रभाकरन की तरह थी और एक बड़ी गोली का निशाना उसके माथे पर था, जो इस बात को सिद्ध करता था कि वे सिर पर बंदूक की गोली लगने से मारे गए थे।
आपराधिक संकेत
वेलुपिल्लई प्रभाकरन वर्ष 1991 से आतंकवाद, हत्या, अपराध और आतंकवादी साजिश के आयोजन करने के कारण इंटरपोल के द्वारा और कई अन्य संगठनों द्वारा दूंढा जा रहे थे। [71] उस पर [73] मद्रास उच्च न्यायालय द्वारा मई, 1991 में पूर्व भारतीय प्रधानमंत्री राजीव गांधी की हत्या की योजना बनाने के कारण मौत का वारंट भी था। वर्ष 2002 में न्यायाधीश अम्बेपितिया ने उनके सेंट्रल बैंक हमले के सिलसिले में एक खुले वारंट को भी जारी किया। [75] जज ने उन्हें 51 मामलों में दोषी करार दिया और 200 वर्षों के लिए जेल की सजा दी।
निजी जिंदगी
प्रभाकरन की निजी जिन्दगी के बारे में उनके साक्षात्कारों या मीडिया स्रोतों के द्वारा बहुत कम जानकारी प्राप्त है, पर सब लोग इतना तो जानते हैं कि उनकी शादी मथिवाथानी एराम्बू से 1 अक्टूबर 1984 को हुई थी। [77] [78] उनकी एक बेटी (दुवारागा) थी और दो बेटे थे, चार्ल्स एंथोनी और बालाचंद्रन. उनके ठिकाने के बारे में कुछ भी पता नहीं है पर इतना जानते हैं कि वे श्रीलंका में नहीं थे। [79] [80] हालांकि, श्रीलंका सेना के सूत्रों का कहना है कि उन्होंने चार्ल्स एंथोनी की लाश बरामद की है। [82] एक वरिष्ठ श्रीलंकाई मंत्री ने जानकारी दी कि श्रीलंका की सेना को प्रभाकरन के बेटे बालाचंद्रन 13, पत्नी मथिवाथानी, उनकी बेटी, दुवारागा की लाशें भी मिली थीं। [84] हालांकि, सेना के प्रवक्ता उदय नानायाक्कारा ने बताया कि प्रभाकरन के परिवार के बाकी सदस्यों के बारे में कोई जानकारी नहीं है। उन्होंने कहा कि, "हमें न ही उनके शरीर मिले हैं और न ही उनके बारे में कोई जानकारी मिली है।" [86] फिर भी, ऐसा सुनने में आया है कि प्रभाकरन का पूरा परिवार मिटा दिया गया है, मधिवाधान्य, दुवारागा और बालाचंद्रन के लाश कथित रूप से जंगली झाडियों में लगभग 600 मीटर की दूरी पर रास्ते में, प्रभाकरन के शव के पास पायीं गयीं।
चार्ल्स एंथोनी
चार्ल्स वेलुपिल्लई प्रभाकरन एंथोनी की पहला संतान थे। मई 2009 में, श्रीलंका के रक्षा मंत्रालय ने दावा किया कि चार्ल्स 2008-2009 के श्रीलंकाई सेना के उत्तरी आक्रमण के अंतिम चरण में मारे गए। चार्ल्स प्रभाकरन के करीबी दोस्त चार्ल्स लुकास एंथोनी के बाद नामित किए गए थे।
उसके नाम की स्पेलिंग
उसके नाम को लैटिन लिपि में लिखने की अनेक विधियां हैं, जो पहली नज़र में अलग दिखाई देती हैं। सबसे श्रेष्ठ विकल्प है लिप्यान्तरण जो राष्ट्रीय पुस्तकालय लिप्यंतरण योजना के अनुसार सिद्ध किया गया था। उस का नाम तमिल में வேலுப்பிள்ளை பிரபாகரன் है जिसको हम विलुप्पिल्लाई पिरपकरा  कह सकते हैं। n जो लोग इस लिप्यंतरण मॉडल से अनजान है, वे इसका ठीक उच्चारण नहीं करते, शिक्षा के बाहर इसका एक और अधिक ध्वन्यात्मक प्रतिपादन (प्रतिलेखन) अक्सर पाया जाता है। नाम का उच्चारण [ʋe ː lʊppɨllaəppɨra ː बहारां है]. यह एक अंग्रेजी वर्तनी में, "पिरापकरण", "पिरापहरण" या "पिराबहरण" है। एक तीसरा विकल्प यह है कि उसके नाम का इतिहास को खोजने पर उसका संस्कृत में मूल होगा उसमें फिर राष्ट्रीय पुस्तकालय लिप्यंतरण नियम को लागू करना होगा। यह सबसे ज्यादा प्रयोग किया गया शब्द देता है जो अक्सर पश्चिमी मीडिया द्वारा उपयोग किया जाता है और वह है "प्रभाकरन".
जेनिफर केंडल
जेनिफर कपूर (ये जेनिफर केंडल) के नाम से नाम से ही जानी जाती थीं। इनका जन्म 28 फरवरी 1933 को हुआ था और 7 सितम्बर 1984 को निधन हो गया था। ) ये एक अंग्रेजी अभिनेत्री और पृथ्वी थिएटर की संस्थापक थी।  1981 की फिल्म 36 चौरंगी लेन के लिए एक अग्रणी भूमिका में उन्हें सर्वश्रेष्ठ अभिनेत्री के लिए बाफ्टा पुरस्कार के लिए नामांकित किया गया था। उनकी अन्य फिल्मों में बॉम्बे टॉकी (1970), जूनून (1978), हीट एंड डस्ट (1983) और घरे बायर (1984) शामिल हैं।
प्रतियोगिता
व्यक्तियों, समूहों, राष्ट्रों या जानवरों के बीच भूक्षेत्र, पद या संसाधनों के आबंटन आदि के लिये संघर्ष (मुकाबला) को प्रतियोगिता या प्रतिस्पर्धा (Competition) कहते हैं। जब कभी दो या दो से अधिक व्यक्ति या समूह ऐसे लक्ष्य की प्राप्ति के लिये उद्यत हो जिसे केवक एक या केवल कुछ को ही प्रदान किया जा सकता हो तो प्रतियोगिता का जन्म होता है। एक ही पर्यावरण में रहने वाले जीवों के बीच सहज रूप में ही प्रतियोगिता विद्यमान होती है।
जेम्स पंचम
ब्रिटेन का शासक।
वेस्सू
वेस्सू (Vessu) भारत के जम्मू और कश्मीर राज्य के अनन्तनाग ज़िले में स्थित एक गाँव है। यह झेलम नदी के किनारे बसा हुआ है।
भारतीय क्रिकेट टीम का इंग्लैंड दौरा 1967
भारतीय क्रिकेट टीम के 1967 के सत्र में इंग्लैंड का दौरा किया और 18 प्रथम श्रेणी फिक्सचर, केवल दो जीत, 7 खोने और 9 ड्राइंग निभाई।
भारत तीन टेस्ट मैच खेले और इंग्लैंड से 3-0 से श्रृंखला हार गई। इंग्लैंड हेडिंग्ले में 6 विकेट से पहला टेस्ट जीता; लॉर्ड्स में एक पारी और 124 रन से कम से दूसरे टेस्ट; और 132 रन से एजबेस्टन में तीसरे टेस्ट।
भारतीय टीम मंसूर अली खान पटौदी, 1946 कप्तान के बेटे की कप्तानी की थी। अन्य उल्लेखनीय खिलाड़ियों फारूक इंजीनियर, बिशन सिंह बेदी, चंदू बोर्डे और भागवत चंद्रशेखर शामिल थे।
पैठाना, भिकियासैण तहसील
पैठाना, भिकियासैण तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
मकुंदपुर गाँव, सुलतानगंज (भागलपुर)
मकुंदपुर सुलतानगंज, भागलपुर, बिहार स्थित एक गाँव है।
आईसीसी चैम्पियंस ट्रॉफ़ी 2009
आईसीसी चैम्पियंस ट्रॉफ़ी 2009, क्रिकेट की विश्व-स्तरीय प्रतियोगिता है। यह दक्षिण अफ्रीका में 22 सितंबर से 5 अक्टूबर 2009 में आयोजित की जा रही है। यह आईसीसी चैंपीयन्स ट्राफी शृंखला की छठ्वी प्रतीयोगिता है।
भाग लेने वाली टीमें
8 टेस्ट-खेलने वाले देश भाग ले रहे हैं।
वेस्टमिंस्टर ब्रिज
वेस्टमिंस्टर ब्रिज थेम्स नदी पर मिडिलसेक्स बैंक के वेस्टमिंस्टर और सरे बैंक के लैम्बेथ के बीच निर्मित एक सड़क और पैदल यातायात पुल है जो आज के इंग्लैण्ड के ग्रेटर लन्दन क्षेत्र में स्थित है।
इतिहास
600 वर्षों से अधिक समय तक, लन्दन ब्रिज के सबसे नजदीक का पुल किंग्स्टन में था। 1664 में ही वेस्टमिंस्टर में एक पुल बनवाने के लिए प्रस्ताव रखा गया था। इसका लन्दन के निगम और नाविकों के द्वारा विरोध किया गया। 1722 में विरोध बढ़ने के बावजूद और 1729 में प्यूट्नी में एक नया लकड़ी का पुल बनने के बावजूद, 1736 में इस योजना को संसदीय अनुमोदन मिल गया। वेस्टमिन्स्टर ब्रिज का निर्माण 1739-1750 के बीच हुआ, इसके लिए वित्तीय सहयोग निजी पूँजी से, लॉटरी और अनुदान से मिला और स्विस वास्तुकार चार्ल्स लेबली द्वारा इसका प्रारूप तैयार किया गया।
लंदन शहर ने वेस्टमिंस्टर ब्रिज का अनुमोदन करते हुए लन्दन ब्रिज पर जो इमारतें बनी हुई थी उन्हें हटा दिया और 1760-63 के बीच इसे चौड़ा कर दिया. शहर ने ब्लैकफ्रायर्स ब्रिज पर भी कार्य प्रारम्भ करवा दिया, जो 1769 में खोला गया। उस समय के अन्य पुलों में क्यू ब्रिज (1759), बैटरसी ब्रिज (1773) और रिकमंड ब्रिज (1777) शामिल हैं।
पुल मुख्यतः हरे रंग से पुता हुआ है, यह वही रंग है जो कॉमन्स सभा में चमड़े की सीटों का है, जो कि वेस्टमिंस्टर पैलेस की तरफ पुल के निकट है। यह रंग समायोजन लैम्बेथ ब्रिज के लाल रंग के विपरीत है, यह वही रंग है जो लॉर्ड्स सभा की सीटों का है और जो संसद सभा के विपरीत पक्ष में पड़ता है।
यह पश्चिम दिशा में वेस्टमिंस्टर पैलेस को काउंटी हॉल के साथ जोड़ता है और पूर्व में लन्दन आई के साथ जोड़ता है और लन्दन मैराथन के प्रारम्भिक दिनों में यह दौड़ का आख़िरी बिंदु होता था।
अगला अनुप्रवाह पुल हंगरफोर्ड ब्रिज है जो कि पैदल चलने वालों के लिए बना है और ऊर्ध्वप्रवाह पुल लैम्बेथ ब्रिज है। 1981 में पुल को द्वितीय ग्रेड की सूचीबद्ध संरचना का दर्ज़ा दिया गया।
लोकप्रिय संस्कृति में
2002 की वैज्ञानिक कथा से सम्बंधित काल्पनिक फिल्म 28 दिन बाद में, नायक जब कोमा से उठता है तो पाता है कि लन्दन सुनसान पड़ा हुआ है और लोगों को खोजने के लिए वेस्टमिंस्टर ब्रिज पर चल पड़ता है।
वेस्टमिंस्टर ब्रिज पुल बाधा दौड़ जो कि लन्दन की एक परम्परागत रेस है, का प्रारम्भिक और अंतिम बिंदु है।
विलियम वर्ड्सवर्थ ने कमपोज्ड अपॉन वेस्टमिंस्टर ब्रिज,3 सितम्बर 1802 नामक सॉनेट लिखा.
ब्रिटिश विज्ञान कथा श्रृंखला डॉक्टर हू, में वेस्टमिंस्टर ब्रिज का विभिन्न स्थानों के शॉट्स लेने के लिए प्रयोग किया गया है। मूल रूप से इसका प्रयोग 1964 में दा डालेक इन्वेजन ऑफ अर्थ में किया गया था जिसमें इसे निर्जन और उजाड़ बताया गया है। कई डालेकों को पुल पर और निकटवर्ती अल्बर्ट तटबंध पर ग्लाइडिंग करते हुए दिखाया है। 2005 में जब इस श्रृंखला का पुनः प्रारम्भ किया गया तब निर्माण टीम के द्वारा इस स्थान का फिर से प्रयोग किया गया जब रोज नामक धारावाहिक में नौवा डॉक्टर और रोज टायलर पुल के एक सिरे से दूसरे सिरे तक दौड़ते हैं। डॉक्टर हू के साउंडट्रैक एल्बम में इस नाम से एक गाना भी है।
यह ब्रिज मॉन्टी पायथन के उड़ते हुए सर्कस के स्कैच जिसका नाम "नेशनवाइड" है, में प्रमुख भूमिका निभाता है ("हेमलेट", एपिसोड 43).
संवाददाता जॉन डल (ग्राहम चैपमैन) को पुल पर यह पता करने के लिए भेजा जाता है कि क्या कुर्सी पर बैठ कर कहीं भी पैरों को आराम देना संभव है या नहीं. एक पुलिस वाला (माइकल पलिन) उसकी कुर्सी यह कहते हुए जब्त कर लेता है की यह एक महिला (ड्रैग में टैरी जोन्स) जो पुल के पार खड़ी है से चुराई गई है।
वह कुर्सी उस औरत को वापस देने के बजाय, पुलिस वाला उसे नीचे गिरा देता है और उससे एक मिलती-जुलती कुर्सी ले लेता है और उस रिपोर्टर के पास बैठ जाता है। फिर वह आसपास बैठे या पैदल चलने वाले लोगों से कई वस्तुएं ले लेता है और अंततः एक दुकान में बियर के लिए चोरी करने (कांच टूटने और उसके बाद अलार्म बजने की आवाज सुनाई पड़ती है) के लिए घुस जाता है।
विष्णु रामकृष्ण करकरे
विष्णु रामकृष्ण करकरे (விஷ்ணு இராமகிருஷ்ண கார்க்கரே, जन्म : १९१० - मृत्यु : १९७४) हिन्दू महासभा के एक समर्पित कार्यकर्ता थे। इन्हें गन्धी-हत्या के मामले में आजीवन कारावास की सजा दी गयी थी।
अनार (आतिशबाज़ी)
अनार एक आतिशबाज़ी होता है जिसे ज़मीन पर रख कर उसका सिरा जलाने से वह ऊपर की ओर आकर्षक चिंगारियों का फव्वारा छोड़ता है। भारतीय उपमहाद्वीप में इन्हें अक्सर दिवाली और शब-ए-बरात जैसे त्योहारों पर मनोरंजन के लिए प्रयोग किया जाता है। अनार का अकार किसी ज़माने में गोल हुआ करता था और ऊपर से चिंगारियाँ उछालता हुआ यह अनार (फल) की याद दिलाता था, जिस से इसका नाम पड़ा। आजकर अक्सर अनार एक ज्वालामुखी रूप के शंकु (कोन) के अकार में मिला करते हैं।
सांस्कृतिक महत्त्व
अनार आतिशबाज़ी भारत में सैंकड़ों सालों से प्रयोग में है और लोक-संस्कृति में इसके सन्दर्भ में कई बातें कही गई हैं, मसलन प्रसिद्ध उर्दू शायर मिर्ज़ा सौदा (१७१३–१७८१) ने एक महानुभाव पर लिखे क़सीदे में उनकी मृत्यु पर शोक करने वालों के बारे में कहा कि 'उनके दिलों से निकलती दुःख की चिंगारियों को देखकर अनार की चिंगारियों को ईर्ष्या हुई'।
ख़तरे
कई रंगों में और तरीक़ों से शरारे छोड़ने वाले अनार मिलने से यह आतिशबाज़ी बहुत ही लोकप्रीय है, लेकिन दिवाली के दिनों सबसे अधिक चोट देने वाले हादसे अनारों से ही होते हैं। एक अध्ययन के अनुसार सन् १९८३ की दिवाली के दौरान दिल्ली के दो मुख्य हस्पतालों में ६८% जलने के हादसे अनारों से ही हुए थे।
हैलोवीन (१९७८ फिल्म)
हैलोवीन (अंग्रेज़ी: Halloween) 1978 की एक अमेरिका डरावनी फिल्म है।
टोगावाइरस
टोगावाइरस समूह IV कुल का एक विषाणु है।
मनिहारी गाँव, सुलतानगंज (भागलपुर)
मनिहारी सुलतानगंज, भागलपुर, बिहार स्थित एक गाँव है।
टोमेटो एस्पर्मी वाइरस
टोमेटो एस्पर्मी वाइरस एक विषाणु है।
हिल क्लाइम्ब रेसिंग (वीडियो गेम)
हिल क्लिम्ब रेसिंग एक वीडियो गेम है जो आईओएस ,एंड्रॉइड तथा विंडोज़ के प्लेटफॉर्म पर चलता है। इसका पहला अवतरण 2012 में आया था।
पितृवंश समूह क्यु
मनुष्यों की आनुवंशिकी (यानि जॅनॅटिक्स) में पितृवंश समूह क्यु या वाए-डी॰एन॰ए॰ हैपलोग्रुप Q एक पितृवंश समूह है। यह पितृवंश स्वयं पितृवंश समूह पी से उत्पन्न हुई एक शाखा है। इस पितृवंश के पुरुष मध्य एशिया के सभी समुदायों में और उत्तरी एशिया, उत्तर अमेरिका और दक्षिण अमेरिका के आदिवासी समुदायों में पाए जाते हैं। अनुमान है के जिस पुरुष से यह पितृवंश शुरू हुआ वह आज से लगभग १७,०००-२२,००० वर्ष पहले जीवित था, लेकिन इस बात पर विवाद है के वह किस क्षेत्र का निवासी था। कुछ विशेषज्ञों का कहना है की वह मध्य एशिया में रहता था, लेकिन अन्य वैज्ञानिक भारतीय उपमहाद्वीप या साइबेरिया को उसका घर बताते हैं।  भारत में इसकी एक अनूठी उपशाखा मिली है, लेकिन यह बहुत ही कम संख्या के भारतीय पुरुषों में पायी गयी है।
अन्य भाषाओँ में
अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।
जगतपुर, हल्द्वानी तहसील
जगतपुर, हल्द्वानी तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
हायपर ग्लाईसीमिया
मधुमेह होने पर शरीर को भोजन से ऊर्जा प्राप्त करने में कठिनाई होती है। पेट फिर भी भोजन को ग्लूकोज में बदलता रहता है। ग्लूकोज रक्त धारा में जाता है। किन्तु अधिकांश ग्लूकोज कोशिकाओं में नही जा पाते जिसके कारण इस प्रकार हैं:
अधिकांश ग्लूकोज रक्तधारा में ही बना रहता है। यही स्थिति हायपर ग्लाईसीमिया (उच्च रक्त ग्लूकोज या उच्च रक्त शर्करा) कहलाती है। कोशिकाओं में पर्याप्त ग्लूकोज न होने के कारण कोशिकाएं उतनी ऊर्जा नहीं बना पाती जिससे शरीर सुचारू रूप से चल सके।
जंगलातमंडी
जंगलातमंडी (Janglatmandi) भारत के जम्मू और कश्मीर राज्य के अनन्तनाग नगर का एक मुहल्ला है। अनंतनाग का सरकारी मेडिकल कॉलेज यहीं स्थित है।
यामिनी रेड्डी
यामिनी रेड्डी एक भारतीय शास्त्रीय नर्तक और कुचीपुड़ी व्याख्यान है, जिनका जन्म १ सितम्बर १९८२ में हुआ था। यामिनी रेड्डी का जन्म नई दिल्ली में कुचीपुडी नर्तक और पद्म भूषण पुरस्कार विजेता डॉ राजा रेड्डी और राधा रेड्डी के घर हुआ था। उन्होंने अपने माता-पिता से नृत्य का प्रशिक्षण लिया और जब वह केवल तीन साल की थी तब उन्होंने नई दिल्ली में अपना पहला प्रदर्शन दिया। यमीनी रेड्डी ने एक युवा उम्र में प्रदर्शन करना शुरू कर दिया। मुश्किल संतुलित संतुलन रखने की उनकी क्षमता से वह अपने लय के लम्बे भाव से भाव को आसानी से दर्शकों को चकाचौंध कर सकती है। दुनिया भर में प्रदर्शन देने के अलावा, यमीनी रेड्डी हैदराबाद के नाट्यतरंगीनी नृत्य स्कूल से कुचीपुड़ी का अधयन्न कर रही हैं। उन्होंने यूनाइटेड किंगडम, फ्रांस, संयुक्त राज्य अमेरिका, दक्षिण पूर्व एशिया, रूस और संयुक्त अरब अमीरात का दौरा किया है। और डबलिन में, डबलिन के मेयर ने उन्हें स्वर्णिम कुंजी प्रस्तुत कि उनका मशहूर कुचीपुडी नृत्य देखने के बाद। उन्होंने इसके अलावा युवा रत्न अवार्ड, युवा वोकेशनल एक्सलंस अवार्ड, FICCI युवा प्राप्तकर्ता पुरस्कार, देवदासी राष्ट्रीय पुरस्कारऔर संगीत नाटक अकादेमी कुश्ती के लिए समर्पण के लिए बिस्मिल्ला खान युवा पुरस्कार भी प्राप्त किया है।
२०१२ यूईएफए यूरोपा लीग फाइनल
२०१२ यूईएफए यूरोपा लीग फाइनल 9 मई 2012 2011 पर बुखारेस्ट, रोमानिया में एरिना नेशनला में हुए एक फुटबॉल मैच था। यह दो स्पेनिश क्लब एटलेटिको मैड्रिड और एथलेटिक बिलबाओ के बीच खेला गया था। पोर्टो ने फाइनल 3-0 से जीत लिया।
टोमेटो ब्लैक रिंग वाइरस
टोमेटो ब्लैक रिंग वाइरस एक विषाणु है।
२०१२ यूईएफए यूरोपा लीग फाइनल
मैच विवरण
एटलेटिको मैड्रिड ने फाइनल में 3-0 से जीत हासिल की
परेश बरुआ
परेश बरुआ एक राजनीतिक कार्यकर्ता, गुरिल्ला नेता और यूनाइटेड लिबरेशन फ्रंट ऑफ असम ( उल्फा ) की सैन्य इकाई का प्रमुख और उपाध्यक्ष है। भारत से असम राज्य को अलग करने की चाह रखने के कारण वह अपने सहयोगियों द्वारा परेश असोम के नाम से भी जाना जाता है। इसके कुछ अन्य छद्म नाम भी, कमरुज्जमाँ खान, नूरुज़्ज़मान और ज़मान भाई। उल्फा एक अलगाववादी संगठन है जो लंबे समय से भारत से असम की स्वतंत्रता के लिए सशस्त्र संघर्ष चला रहा है।
प्रारंभिक जीवन और परिवार
परेश बरुआ का जन्म 1957 में भारत के असम के भरिगांव के जारचाकली गाँव में हुआ था। वह कम उम्र में एक फुटबॉल खिलाड़ी था। वह डिब्रूगढ़ जिले के लिए और बाद में डिब्रूगढ़ विश्वविद्यालय में फुटबॉल खेला करता था। बाद में, उसने रेलवे में काम करना शुरू किया और 1978 से 1982 तक काम किया। वह देबिरगर रेलवे फुटबॉल टीम में फुल-बाक के रूप में खेलता थे। उन्होंने कुछ समय के लिए दुलियाज़िया में वेल इंडिया लिमिटेड में भी काम किया। उसने बॉबी भुइयां बरुआ से शादी की और उनके दो बच्चे हैं; तसीम खान और आकाश खान एक अन्य स्रोत के अनुसार, उनका बड़ा बेटा तहसन अंकुर खान सुनेल है।
मसदी गाँव, सुलतानगंज (भागलपुर)
मसदी सुलतानगंज, भागलपुर, बिहार स्थित एक गाँव है।
मिश्रित ज्वालामुखी
मिश्रित ज्वालामुखी, एक लंबा, शंक्वाकार ज्वालामुखी होता है, जिसका निर्माण जम कर ठोस हुए लावा, टेफ्रा, कुस्रन और ज्वालामुखीय राख की कई परतों (स्तर) द्वारा होता है। मिश्रित ज्वालामुखी को ऐसा इसलिए कहा जाता है क्योंकि, इनकी रचना ज्वालामुखीय उद्गार के समय निकले मिश्रित पदार्थों के विभिन्न स्तरों पर घनीभूत होने के फलस्वरूप होती है। ढाल ज्वालामुखी के विपरीत, तीखी ढलान और समय समय पर होने वाले विस्फोटक उद्गार इनकी विशेषतायें है। इन ज्वालामुखियों से निकला लावा, ढाल ज्वालामुखी से निकले लावे की तुलना में अधिक श्यान (गाढ़ा और चिपचिपा) होता है और आमतौर पर उद्गार के पश्चात दूर तक बहने से पहले ही ठंडा हो जाता है। इनके लावे की रचना करने वाला मैग्मा अक्सर फेल्सिक होता है जिसमें, सिलिका की मात्रा उच्च से लेकर मध्य स्तर तक की होती है और कम श्यानता वाले मैफिक मैग्मा की मात्रा कम होती है। फेल्सिक लावा का व्यापक (दूर तक) प्रवाह असामान्य है, लेकिन फिर भी इसे 15 किमी (9.3 मील) तक बहते देखा गया है।